 **Tampereen JHL 250 ry.**

**Puutarhakatu 16 B 6krs, 33100 Tampere**

**SYYSKUUN JÄSENKIRJE 25.9.2023**

***Jäsenkirjeessä:***

***Painava Syy***

***Jäsenhankinta***

***Yhdistyksen toiminta***

* ***vuoden 2024 toiminnan suunnittelu***
* ***yhdistyksen syyskokous***
* ***ammatillinen toiminta***

***Vapaa-ajan toiminta***

* ***Käden taidot-messut***
* ***Pikkujoulu***
* ***Sorin sirkus***
* ***Ostosmatka Tuuriin***
* ***Nuorille Särkänniemen Karmiva karnevaali***

**Syystervehdys JHL 250-jäsen**

**Oikeistohallituksen toimet ovat antaneet keskusteluille aihetta heti alkuajoistaan lähtien. Hallitusohjelma myötäilee vahvasti elinkeinoelämän tarpeita. Budjettiriihen painotukset suosimalla hyvätuloisia ja työntekijöiden oikeuksiin kohdistuvat heikennysesitykset ovat ay-liikkeelle painava syy nousta puolustamaan työntekijöitä hallituksen leikkauksia vastaan.**

**Mikä on #PainavaSyy?**

#PainavaSyy on SAK:n ja ammattiliittojen yhteinen otsikko ja hashtag, jonka alla seurataan Orpon-Purran hallituksen työntekijöihin, työttömiin sekä yhteiskunnassa heikoimmassa asemassa oleviin ihmisiin kohdistamia toimia ja leikkauksia.

[Tutustu SAK:n #PainavaSyy-sivuihin.](https://www.sak.fi/painava-syy)

Torstaina 21.9.2023 ilmoitettiin, että SAK ja jäsenliitot aloittavat järjestölliset toimet. Kyse on hätähuudosta suomalaisen työväestön puolesta. Näillä toimilla vastustetaan hallituksen sosiaaliturvaleikkauksia ja työelämäheikennyksiä.

Seuraa kotisivujamme ja osallistu Tampereella Painava syy- tapahtumiin. Nyt on aika näyttää ay-liikkeen jäsenistön voima. Vaikuttaminen on tehokkaampaa kuin alistuminen.

**JHL:n jäsenhankinnan tehoviikot saapuvat jälleen. Tänä vuonna jo perinteiseksi muodostuneet jäsenviikot järjestetään 30.10.2023 – 12.11.2023**

Jäsenhankintaa voi tehdä ympäri vuoden ja se onkin meidän JHL-jäsenten perustehtävää. Kerrotaan työpaikalla JHL-jäsenyyden ehdoista; jäsenmaksu (1% palkasta) ja edut mitä sillä saa. Jäsenhankinnan tehoviikoilla vuosi sitten liittoon liittyi uusia jäseniä yli tuhat kahden viikon aikana. Laitetaan tämänkin vuoden tehoviikoilla JHL näkyväksi työpaikoilla ja suositellaan työkaverille liittymistä JHL:n jäseneksi. Kaupungin pääluottamusmiesten toimistolla Satakunnankadulla on jäsenhankinnan tueksi jäsenboxeja (laatikossa lukee jäsenyyden edut) ja niihin saa sisällöksi kahvipaketin yms. Tule hakemaan boxi työpaikallesi, jonka avulla voit aloittaa keskustelun JHL-jäsenyydestä.

**JHL:n bonusjärjestelmä on käytössä myös jäsenhankintaviikkojen aikana.**  
Tutustu ehtoihin:  
[**https://www.jhl.fi/jasenyys/liittyminen/jhl-bonuspalkinnot**](https://www.emaileri.fi/g/u/4827172/29382527/2455691/2704/1010/5/)[/](https://www.emaileri.fi/g/u/4827173/29382527/2455691/2704/1010/5/)  
  
**Suosittelujärjestelmä on myös käytössä! Tsekkaa helppo tapa muistuttaa jäsenyyden tärkeydestä.**  
[**https://crossmedia.fi/suositteluJHL**](https://www.emaileri.fi/g/u/4827201/29382527/2455691/2704/1010/5/)

**YHDISTYKSEN TOIMINTA**

Kotisivuillamme [www.jhl250.fi](http://www.jhl250.fi) löytyy lomake, jolla osallistamme jäseniämme yhdistyksen tulevan vuoden toiminnan suunnitteluun. Yhdistyksen syyskokouksessa 22.11.2023 hyväksymme vuoden 2024 toimintasuunnitelman, sinulla on mahdollisuus vaikuttaa mitä toimintaa ja tapahtumia toimintasuunnitelmaan laaditaan. **Minkälaisia tapahtumia ehdotat** **ensi vuoden toimintaan?** Laita ehdotuksesi kotisivujen lomakkeelle, arvomme palkintoja kaikkien ehdotuksensa jättäneiden kesken.

**Yhdistyksen sääntömääräinen syyskokous 22.11.2023 klo 18.00** **Tampereen pääkirjasto Metson Kuusi-salissa** (os. Pirkankatu 2)

Kokouksessa valitaan puheenjohtaja ja hallituksen toimijat vuosille 2024-2025

Käsitellään yhdistyksen talousarvio ja toimintasuunnitelma

Toivotamme jäsenistön tervetulleeksi, kokouksen aluksi kahvitarjoilu.

**AMMATILLINEN TOIMINTA**

**KASVATUS-JA OHJAUSALA**

Varhaiskasvatuksen ja perusopetuksen ammattilaiset!

Keskiviikkona 27.9 klo 18-19 on taas tulossa kaikille avoin teams -keskustelu meitä koskevista ajankohtaisista asioista.

Miten päivystysaika työntekijän näkökulmasta sujui,

kuinka ruokatilauksia tehdään, tulevat lääkehoitokoulutukset.

Kuullaan myös palautetta Virtaa Vakalaisille- tapahtumasta.

Tässä joitain nostoja, mutta sana on vapaa!

Laita sähköpostiosoitteesi osoitteeseen [nina.rajala@tampere.fi](mailto:nina.rajala@tampere.fi), niin laitan linkin sähköpostiisi.

Tervetuloa kuulolle!

**RAVITSEMUS-JA PUHTAUSALA**

Voimian jäsentapaaminen

Pirkanmaan Voimian jäsentapaaminen 7.11.2023 klo 18.00 JHL 250-yhdistyksen toimistolla os. Puutarhakatu 16 B 6.krs. Mukana ammattialatoiminnan asiantuntija Virpi Matikainen Helsingistä.

**VAPAA-AJAN TAPAHTUMAT**

**Käden taidot-messut Pirkkahalli 17.-19.11.2023**

Linkki Käden taidot- messujen lippujen varaamiseen on auki niin pitkään, kun lippuja riittää.

Ilmoittautumislomake löytyy Tampereen Yhteisjärjestön sivulta [www.moro.jhlyhdistys.fi](http://www.moro.jhlyhdistys.fi)

Lipun hinta jäsenelle on 5€.

**Pikkujoulu**

Tampereen Yhteisjärjestön yhdistysten yhteinen pikkujoulu JHL-jäsenille on 2.12.2023 klo 18.00 alkaen Tuulensuun Palatsilla os. Hämeenkatu 30. Ilmoittautuminen pikkujouluihin 2.10.2023 alkaen Tampereen Yhteisjärjestön kotisivujen ilmoittautumislomakkeella: [www.moro.jhlyhdistys.fi](http://www.moro.jhlyhdistys.fi)

Illalliskortin hinta jäsenelle on 20€

**Sorin Sirkus**

Itsenäisyyspäivän 6.12.2023 klo 14.00 sirkusesitys on Tampereen Yhteisjärjestön järjestämä perhetapahtuma, johon työssäkäyvät yhdistysten jäsenet voivat osallistua.

Ilmoittautuminen Tampereen Yhteisjärjestön kotisivulta [www.moro.jhlyhdistys.fil](http://www.moro.jhlyhdistys.fil) löytyvältä ilmoittautumislomakkeella 16.10.2023 alkaen. Lippujen hinta on 10€/kpl ja lippuja voi varata max 4kpl/jäsen.

**OstosmatkaTuurin 9.12.2023**

Yhdistys 250 järjestää jäsenilleen ostosmatkan Tuuriin Keskisen kyläkauppaan. Matkalle lähdetään klo 8.00 Keskustorilta Vanhan kirkon pysäkiltä. Paluu lähtee Tuurista Tampereelle klo 16.00. Matkan hinta 10€. Matkaan mahtuu 70 ensimmäiseksi ilmoittautunutta yhdistyksemme jäsentä. Ilmoittautuminen oman yhdistyksemme kotisivun ilmoittautumislomakkeella 6.10.2023 alkaen [www.jhl250.fi](http://www.jhl250.fi)

**NUORET JÄSENET**

**KARMIVA KARNEVAALI Särkänniemessä 15.10.2023**

**Tapahtuma on yhdistyksemme JHL 250 (alle 35-vuotiaille) jäsenille ilmainen**

Särkänniemen Karmiva Karnevaali su 15.10.2023

**Tapahtuma on paikallisjärjestöjen jäsenjärjestöjen nuorille  
(alle 35-vuotiaille) jäsenille ilmainen.**

Lämpimästi tervetuloa nauttimaan hyytävästä viihteestä ja hurjista laitteista Särkänniemen Karmivaan Karnevaaliin SAK:n pirkanmaalaisten paikallisjärjestöjen kanssa!

**Tarkemmat tiedot**löytyy SAK TaPJ tapahtumat sivulta:

<https://www.tapj.fi/toiminta/nuoret/2023/karmivakarnevaali/>

Sivuilta löytyy aikataulu ja ilmoittautumisohjeet

**Ilmoittautuminen on avoinna su 6.10.2023 asti,**

**ilmoittautuminen on sitova ja täytämme paikat ilmoittautumisjärjestyksessä.**

Yhteyshenkilönä toimii Sami Kaita

**sähköpostitse**[**nuoret@tapj.fi**](mailto:nuoret@tapj.fi)**tai**

**puh/sms/WhatsApp +358 (0) 46 5309 044**

Syysterveisin

JHL 250 hallitus

Päivi Karjalainen pj.

[paivi.karjalainen@tampere.fi](mailto:paivi.karjalainen@tampere.fi)

Yhdistyksen puh. 0505012974